Η **Μάγια Σάντου** (Maia Sandu, γεννήθηκε στις 14 Μαΐου 1972), είναι πολιτικός της Μολδαβίας , πρόεδρος της χώρας από τις 24 Δεκεμβρίου 2020, η οποία υπηρέτησε στο αξίωμα της πρωθυπουργού από τις 8 Ιουνίου 2019 ως τις 12 Νοεμβρίου της ίδιας χρονιάς. Έγινε η τρίτη γυναίκα πρωθυπουργός της χώρας μετά τις Ζιναΐντα Γκρετσεάνιι και την Νατάλια Γκέρμαν. Η κυβέρνησή της ανατράπηκε με πρόταση μομφής, η οποία εγκρίθηκε στο κοινοβούλιο στις 12 Νοεμβρίου 2019.

Πολιτική σταδιοδρομία
---------------------

Από το 2010 έως το 2012, εργάστηκε ως σύμβουλος του διοικητή της Παγκόσμιας Τράπεζας στην Ουάσινγκτον. Από το 2012 έως και τον Ιούλιο του 2015 ήταν υπουργός Παιδείας. Στις 23 Ιουλίου 2015 της έγινε επίσημη πρόταση από το Φιλελεύθερο Δημοκρατικό Κόμμα να αναλάβει ως υποψήφια την πρωθυπουργία ως διάδοχος της Νατάλια Γκέρμαν. Στις 23 Δεκεμβρίου 2015 ίδρυσε με επικεφαλής την ίδια το κόμμα της Δράσης και της Αλληλεγγύης. Ενώ το 2016 ήταν υποψήφια στις προεδρικές εκλογές με τον Φιλοευρωπαϊκό συνασπισμό, ωστόσο η ίδια ηττήθηκε στις εκλογές από τον Ιγκόρ Ντοντόν. Μετά την παραίτηση του πρωθυπουργού Πάβελ Φίλιπ μετά την 1η Ιουνίου 2019, ξεκίνησαν οι συνομιλίες μεταξύ του Φιλελεύθερου Δημοκρατικού Κόμματος, του Σοσιαλιστικού Κόμματος και του Κόμματος Δράσης και Αλληλεγγύης για την συγκρότηση μιας κυβέρνησης μεγάλου συνασπισμού, ενώ ο ίδιος ο Πρόεδρος της Μολδαβίας πρότεινε την Μάγια Σάντου για πρωθυπουργό. Στις 8 Ιουνίου 2019 η Σάντου έλαβε την έγκριση του διορισμού της από το κοινοβούλιο, όπως και το υπουργικό της συμβούλιο με 86 έδρες υπέρ έναντι 16 κατά. 

Ενώ την ίδια μέρα το Ανώτατο Συνταγματικό Δικαστήριο της Μολδαβίας με απόφασή του κήρυξε παράνομο και αντισυνταγματικό τον διορισμό της πρωθυπουργού Μάγια Σάντου, δημιουργώντας έτσι μια τεράστια συνταγματική κρίση μετά από καταγγελίες της αντιπολίτευσης. Στις 15 Ιουνίου 2019 το ίδιο το Ανώτατο Συνταγματικό Δικαστήριο έκρινε τον διορισμό της πρωθυπουργού και του υπουργικού συμβουλίου συνταγματικά ορθό.

Η Μάγια Σάντου ανατράπηκε από πρωθυπουργός μετά από πρόταση μομφής στο κοινοβούλιο στις 12 Νοεμβρίου 2019. Παρέμεινε προσωρινά στην πρωθυπουργία μέχρι τον διορισμό νέας κυβέρνησης και την διαδέχθηκε ως πρωθυπουργός ο Ίον Κίτσου.

Στις 15 Νοεμβρίου 2020, η ίδια εξελέγη πρόεδρος της Μολδαβίας ύστερα από τη νίκη της επί του Ίγκορ Ντόντον στον δεύτερο γύρο. Ανέλαβε και επίσημα καθήκοντα στις 24 Δεκεμβρίου 2020 και με αυτόν τον τρόπο κατέληξε να γίνει η πρώτη γυναίκα πρόεδρος της Μολδαβίας.

Παραπομπές
----------

1. ↑  www.president.gov.ua/documents/3982021-39797.
2. ↑  «Moldova's fledgling government felled by no-confidence vote». *Reuters*. 12 Νοεμβρίου 2019.
3. ↑  «Confirmarea rezultatelor alegerilor parlamentare din 24 februarie 2019 şi validarea mandatelor de deputat de către Curtea Constituţională pentru Parlamentul de legislatura a X-a». *constcourt.md* (στα Ρουμανικά). 9 Μαρτίου 2019.
4. ↑  «Maia Sandu a preluat atribuţiile funcţiei de ministru al Educaţiei». *timpul.md* (στα Ρουμανικά). 26 Ιουλίου 2012.
5. ↑  «Maia Sandu și-a dat demisia din funcția de deputat». *europalibera.org* (στα Ρουμανικά). 8 Ιουλίου 2019.
6. ↑  «Pro-Moscow figure Igor Dodon claims Moldova presidency». *BBC.com* (στα Αγγλικά). 14 Νοεμβρίου 2016.
7. ↑  «Maia Sandu - candidatul comun al PLDM, PPDA și PAS». *unimedia.info* (στα Ρουμανικά). 12 Οκτωβρίου 2016. Αρχειοθετήθηκε από το πρωτότυπο στις 15 Νοεμβρίου 2016. Ανακτήθηκε στις 18 Νοεμβρίου 2019.
8. ↑  «Ce urmează după demiterea Guvernului Sandu». Αρχειοθετήθηκε από το πρωτότυπο στις 17 Νοεμβρίου 2020. Ανακτήθηκε στις 18 Νοεμβρίου 2019.
9. ↑  «Moldova: Maia Sandu wins vote, beating Russia-backed competitor». *msn.com* (Al Jazeera English). 16 Νοεμβρίου 2020.. Ανακτήθηκε στις 16 Νοεμβρίου 2020.
10. ↑  «Moldova's Dodon says concedes defeat in presidential runoff if courts find no violations». *msn.com*. Reuters. 16 Νοεμβρίου 2020.. Ανακτήθηκε στις 16 Νοεμβρίου 2020.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 50146095200500371030
* GND: 1188314270

 |

 |